Dodetal styg in brand by Jhb-gebouFoto: ER24 Nana Radebe, woordvoerder van die Johannesburgse nooddienste, het aan Maroela Media gesê die brandweer en nooddienste is omstreeks 09:00 na die gebou by Nugget- en Jeppestraat ontbied. “’n Man het na sy dood gespring nadat die gebou begin brand het. Die liggame van ses mense is binne die gebou gevind.” Volgens Radebe is dit ŉ gekaapte gebou waar mense in haglike omstandighede leef. “Die brand is grootliks geblus, maar smeul nog. Die oorsaak van die brand is nog nie in dié stadium bekend nie.” Talle ander mense is uit die gebou en van die dak gered.